Opstarter ny SINE-kontrakt med løbetid til 2034 – og måske 2039

Politi, brandvæsener, ambulancetjenester og en række andre samfundskritiske aktører skal også i de næste mange år anvende SINE som kommunikationsnetværk. Beredskabsstyrelsen har nemlig implementeret og opstartet en ny kontrakt med den nuværende leverandør, men samtidig anerkender styrelsen, at beredskaberne på længere sigt skal overgå til mere moderne, databaseret kommunikationsudstyr.