Politiskiltene skal fremover være uden politifolkenes navn

I mere end 30 år har politifolkenes politiskilt bestået af et grønt sikkerhedspapir med personlige informationer om den politiansatte, et pasfoto og et stempel, som herefter er sat ind i et læderetui med politiets våbenskjold indpræget på forsiden. Men fremover skal politiskiltene være anonyme – den politiansattes navn erstattes således af et nummer, der svarer til nummeret på uniformerne.